Լավագույն բնական միջոցները մարսելախանգարման բուժման համար. 4 բաղադրատոմս - Լուրեր Հայաստանից - Թերթ.am
Լավագույն բնական միջոցները մարսելախանգարման բուժման համար. 4 բաղադրատոմս
19:30 • 30.01.20
Մարսելախանգարումը կարող է բավական տհաճ «անակնկալ» դառնալ յուրաքանչյուրի համար, ուստի զարմանալի չէ, որ մարդիկ փորձում են ազատվել խնդրից առաջին իսկ ախտանշանի դեպքում: Սովորաբար փորլուծությունից և խնդրի այլ տհաճ ախտանշաններից ազատվելու համար մասնագետները խորհուրդ են տալիս հատուկ դեղամիջոցներ ընդունել, սակայն կան նաև շատ արդյունավետ ու ավելի հասանելի ժողովրդական միջոցներ, որոնք, ի տարբերություն դեղատներում վաճառվող դեղորայքի, չեն պարունակում վնասակար քիմիական տարրեր և չեն առաջացնում կողմնակի բարդություններ:
Ձեր ուշադրությանն ենք ներկայացնում 4 պարզ ու արդյունավետ ժողովրդական միջոց, որոնք կօգնեն պայքարել մարսելախանգարման դեմ:
· 1 ճաշի գդալ հապալասի չորացրած հատապտուղներին ավելացնել մի բաժակ եռման ջուր, դնել թույլ կրակին և թողնել 15 րոպե: Այնուհետև լցնել թուրմը թերմոսի մեջ, թրմել ևս մեկ ժամ ու քամել: Թուրմը հարկավոր է բաժանել երկու մասի և խմել օրվա ընթացքում:
· Հապալասը կարելի է թրմել նաև մեկ այլ եղանակով: Հարկավոր է 2 ճաշի գդալ չորացրած հատապտուղներին ավելացնել մի բաժակ եռացրած, սակայն սառը ջուր և թրմել 8 ժամ: Ստացված ըմպելիքը հարկավոր է խմել օրվա ընթացքում:
· Արդյունավետ կարող է լինել նաև ալոճենու հատապտուղների թուրմը: Անհրաժեշտ է 1 ճաշի գդալ չորացրած հատապտուղներին ավելացնել մի բաժակ ջուր, դնել կրակին, 10 րոպե եռացնել, այնուհետև թրմել ևս 30 րոպե: Եփուկը քամել, ավելացնել այնքան ջուր, որ ստացվի 200 մլ հեղուկ և ընդունել օրական 3 անգամ մեկական ճաշի գդալ:
· Շատ օգտակար է նաև խնձորի խյուսը: Պարզապես հարկավոր է քաղցր խնձորը կոտորակիչով լավ մանրացնել ու խյուս դարձնել և ուտել այն դատարկ ստամոքսին: Ցանկության դեպքում կարելի է խյուսին նաև մի փոքր մեղր ավելացնել: